Gerhard Hansman
Gerhard Hansman (17. detsember 1911 Tallinn – 22. september 1983 Tallinn) oli eesti pomoloog. Hansman elas keskkooli lõpetamiseni Tallinnas. 1929. aastal astus ta Tartu Ülikooli põllumajandusteaduskonna agronoomiaosakonda. Õpinguaja jooksul töötas ta Pärnus aednikuna ja lõpetas ülikooli 1941. aastal. Eesti NSV teeneline agronoom 1965. Gerhard Hansman maeti 25. septembril 1983 Metsakalmistule.